ฟุตบอลทีมชาติสวิตเซอร์แลนด์

**ฟุตบอลทีมชาติสวิตเซอร์แลนด์** (, , , , ) เป็นตัวแทนทีมฟุตบอลจากประเทศสวิตเซอร์แลนด์ อยู่ภายใต้การดูแลของสมาคมฟุตบอลสวิส

ทีมชาติสวิตเซอร์แลนด์มีผลงานที่ดีที่สุดคือ สามารถเข้ารอบ 8 ทีมสุดท้าย 3 ครั้งในฟุตบอลโลก คือในปี 1934, 1938 และ 1954 โดยใน 1954 ที่พวกเขาเป็นเจ้าภาพนั้น พวกเขาแพ้ให้กับออสเตรียในรอบก่อนรองชนะเลิศ 7–5 ซึ่งถือเป็นนัดที่มีการทำประตูกันมากที่สุดในฟุตบอลโลก ต่อมาในฟุตบอลโลก 2006 สวิตเซอร์แลนด์ทำสถิติใหม่ในรายการนี้ด้วยการตกรอบทั้งที่ไม่เสียประตูเลยแม้แต่ลูกเดียว โดยพวกเขาแพ้การยิงลูกโทษต่อยูเครนในรอบ 16 ทีมสุดท้าย พวกเขาเสียประตูอีกครั้งหนึ่งในนัดที่พบกับชิลีในฟุตบอลโลก 2010 ทำให้สวิตเซอร์แลนด์กลายเป็นทีมชาติที่ไม่เสียประตูติดต่อกันนานที่สุดในฟุตบอลโลก                                     

สวิตเซอร์แลนด์และออสเตรียเป็นเจ้าภาพร่วมในฟุตบอลชิงแชมป์แห่งชาติยุโรป 2008 โดยสวิตเซอร์แลนด์ได้ลงเล่นเป็นครั้งที่สามในรายการนี้ แต่ก็ตกรอบแบ่งกลุ่มเป็นครั้งที่สามด้วยเช่นกัน อย่างไรก็ตาม สวิตเซอร์แลนด์สามารถผ่านเข้าสู่รอบ 16 ทีมในฟุตบอลชิงแชมป์แห่งชาติยุโรป 2016 และมีผลงานดีที่สุดในรายการนี้ในฟุตบอลชิงแชมป์แห่งชาติยุโรป 2020 เมื่อพวกเข้ารอบ 8 ทีมสุดท้ายโดยเอาชนะแชมป์โลกอย่างฝรั่งเศส

ผลงานที่ดีที่สุดของทีมในการแข่งขันฟุตบอลทางการคือรางวัลเหรียญเงินในโอลิมปิกฤดูร้อน 1924 ซึ่งพวกเขาแพ้อุรุกวัย 3–0 ในรอบชิงชนะเลิศ

## ประวัติ

### 1924–1966: ยุคแรกและการเป็นเจ้าภาพฟุตบอลโลก
ทีมชาติสวิตเซอร์แลนด์มีส่วนร่วมในการแข่งขันระดับนานาชาติในฟุตบอลโอลิมปิกฤดูร้อน 1924 มีผลงานคือคว้าเหรียญเงิน โดยแพ้อุรุกวัยในรอบชิงชนะเลิศ 3–0 ต่อมา พวกเขามีส่วนร่วมในฟุตบอลโลก 1934 ผ่านเข้ารอบก่อนรองชนะเลิศ (8 ทีมสุดท้าย) จากการชนะเนเธอร์แลนด์ในรอบ 16 ทีมสุดท้าย 3–2 แต่แพ้เชโกสโลวาเกีย และผ่านเข้าถึงรอบเดียวกันนี้ในฟุตบอลโลก 1938 เอาชนะเยอรมนีในรอบ 16 ทีมสุดท้าย 4–2 ในนัดแข่งใหม่ แต่แพ้ฮังการี 2–0 ต่อมาในฟุตบอลโลก 1950 สวิตเซอร์แลนด์อยู่กลุ่มเดียวกับบราซิล, ยูโกสลาเวีย และเม็กซิโก ในนัดแรกนั้นพวกเขาแพ้ยูโกสลาเวียขาดลอย 4–0 ตามด้วยการเสมอบราซิล 2–2 และชนะเม็กซิโก 2–1 จบอันดับ 3 ของกลุ่ม สวิตเซอร์แลนด์ได้รับการคัดเลือกเป็นเจ้าภาพฟุตบอลโลก 1954 จากการคัดเลือกเมื่อวันที่ 22 กรกฎาคม ค.ศ. 1946 ณ นครลักเซมเบิร์ก และในการแข่งขันรอบสุดท้าย พวกเขาจบอันดับ 2 ของกลุ่มตามหลังอังกฤษ โดยชนะอิตาลีและแพ้อังกฤษ เข้าสู่รอบ 8 ทีมสุดท้ายจากการแข่งเพลย์ออฟชนะอิตาลี พวกเขาแพ้ให้กับออสเตรียในรอบก่อนรองชนะเลิศ 7–5 ซึ่งถือเป็นนัดที่มีการทำประตูกันมากที่สุดในฟุตบอลโลก สวิตเซอร์แลนด์ตกรอบแบ่งกลุ่มในฟุตบอลโลก 1962 แพ้รวดทั้ง 3 นัดที่พบกับชิลี (3–1), เยอรมนีตะวันตก (2–1) และอิตาลี (3–0) ซึ่งเป็นผลงานที่เท่ากับฟุตบอลโลก 1966 แพ้เยอรมนีตะวันตก (5–0), สเปน (2–1 และอาร์เจนตินา (2–0)

### 1992–1996: '''รอย ฮอดจ์สัน'''
รอย ฮอดจ์สัน ผู้จัดการทีมชาวอังกฤษเข้ามารับตำแหน่งในปี 1992 ในช่วงที่เขารับตำแหน่งนั้น สวิตเซอร์แลนด์ไม่ผ่านเข้าสู่การแข่งขันรายการเมเจอร์นับตั้งแต่ปี 1966 ในช่วงการคุมทีมของเขา สวิตเซอร์แลนด์ขึ้นถึงอันดับ 3 ของโลกในเดือนสิงหาคม 1993 นับเป็นอันดับที่ดีที่สุดถึงปัจจุบัน พาทีมผ่านเข้าไปเล่นฟุตบอลโลก 1994 โดยแพ้ไปเพียงนัดเดียวในรอบคัดเลือก ซึ่งในกลุ่มนั้นมีทีมแกร่งอย่างอิตาลี, โปรตุเกส และสกอตแลนด์ พวกเขาชนะอิตาลีในบ้าน ตามด้วยการบุกไปเสมอ 2–2 โดยออกนำก่อน 2–0 และพวกเขาเก็บได้ 4 คะแนนจากสกอตแลนด์จากการชนะในบ้าน 3–1 และบุกไปเสมอ 1–1 พวกเขาเก็บได้ 2 คะแนนจากโปรตุเกสด้วยการเสมอในบ้าน 1–1 และบุกไปแพ้ 1–0 ที่โปร์ตู ในการแข่งขันรอบสุดท้าย สวิตเซอร์แลนด์เสมอเจ้าภาพอย่างสหรัฐในนัดเปิดสนาม 1–1 ตามด้วยการชนะโรมาเนีย 4–1 และแพ้โคลอมเบียในนัดสุดท้าย 2–0 เข้ารอบในฐานะทีมรองแชมป์กลุ่ม แต่แพ้สเปนในรอบ 16 ทีมสุดท้าย 3–0

### 2000–2008
สวิตเซอร์แลนด์ผ่านเข้าสู่รอบสุดท้ายฟุตบอลชิงแชมป์แห่งชาติยุโรป 1996 อย่างง่ายดายด้วยการแพ้ในรอบคัดเลือกเพียงนัดเดียวต่อตุรกี 2–1 แต่ในรอบแบ่งกลุ่มนั้น พวกเขาจบอันดับสุดท้าย โดยเสมออังกฤษในนัดแรก 1–1 จากจุดโทษท้ายเกมของคูบิเลย์ เทือร์คยิลมาซ และแพ้เนเธอร์แลนด์ในนัดต่อมา 2–0 ปิดท้ายด้วยการแพ้สกอตแลนด์ 1–0 ยุติเส้นทางไว้แค่รอบแรก ต่อมา พวกเขาไม่ผ่านเข้าไปเล่นในฟุตบอลโลก 1998 ที่ฝรั่งเศส โดยจบในอันดับ 4 ในรอบคัดเลือก เอาชนะได้ 3 นัดจากการชนะฟินแลนด์ 3–2, ชนะฮังการี 1–0 และชนะคาซัคสถาน 5–0 รวมถึงเสมอฮังการี 1–1 และแพ้อีก 3 เกม รวมถึงแพ้นอร์เวย์ทั้งเหย้าและเยือน

สวิตเซอร์แลนด์จบอันดับ 1 ในฟุตบอลชิงแชมป์แห่งชาติยุโรป 2004 รอบคัดเลือก โดยเอาชนะได้ 4 จาก 8 นัด และแพ้เพียงนัดเดียวเมื่อบุกไปแพ้รัสเซีย 4–1 ในช่วงเวลานี้ทีมมีผลงานโดดเด่นจากผลงานของกองหน้าอย่างอเล็กซานเดอร์ ฟราย ในการแข่งขันรอบสุดท้าย สวิตเซอร์แลนด์อยู่กลุ่มเดียวกับแชมป์เก่าอย่างฝรั่งเศส, อังกฤษ และโครเอเชีย พวกเขาเริ่มต้นการแข่งขันด้วยการเสมอโครเอเชีย 0–0 และแพ้อังกฤษ 3–0 และแพ้ฝรั่งเศสในนัดสุดท้าย 3–1 จบอันดับสุดท้ายของกลุ่ม และทำได่เพียง 1 ประตูตลอดการแข่งขันจากโยฮัน วอนแลนเธน ซึ่งกลายเป็นผู้เล่นอายุน้อยที่สุดที่ทำประตูได้ในฟุตบอลชิงแชมป์แห่งชาติยุโรป ทำสถิติแซงหน้าเวย์น รูนีย์ซึ่งเพิ่งทำสถิติไป 4 วันก่อนหน้านี้

สวิตเซอร์แลนด์ผ่านเข้าสู่ฟุตบอลโลก 2006 จากการเอาชนะตุรกีในรอบเพลย์ออฟตามกฏการยิงประตูทีมเยือน นับเป็นการกลับไปแข่งขันรายการนี้ครั้งแรกตั้งแต่ฟุตบอลโลก 1994 พวกเขาลงสนามนัดแรกเสมอฝรั่งเศส 0–0 และชนะโตโก 2–0 และเอาชนะเกาหลีใต้ 2–0 สวิตเซอร์แลนด์ต้องยุติเส้นทางในรอบ 16 ทีมสุดท้ายอย่างน่าเสียดายจากการแพ้การยิงจุดโทษยูเครน 3–0 หลังจากเสมอกันในเวลาปกติ 0–0 พวกเขายังเป็นทีมเดียวในการแข่งขันที่ตกรอบโดยไม่เสียประตูเลย สวิตเซอร์แลนด์และออสเตรียได้รับเลือกเป็นเจ้าภาพฟุตบอลชิงแชมป์แห่งชาติยุโรป 2008 ทว่าพวกเขามีงานผลงานน่าผิดหวัง โดยแพ้เช็กเกียในนัดเปิดสนาม 1–0 และแพ้ตุรกี 2–1 และพวกเขาอำลาการแข่งขันด้วยการชนะโปรตุเกส 2–1

### 2008–2014: ยุคของอ็อตมาร์ ฮิตซ์เฟลด์
thumb|upright=1.25|ทีมชาติสวิตเซอร์แลนด์ก่อนลงแข่งกระชับมิตรกับอาร์เจนตินา 29 กุมภาพันธ์ ค.ศ. 2012 ผลการแข่งขันคือ สวิตเซอร์แลนด์แพ้ 3–1
ในฟุตบอลโลก 2010 สวิตเซอร์แลนด์เอาชนะทีมแชมป์ในครั้งนี้ซึ่งก็คือสเปน 1–0 จากประตูของแฌลซัน ฟือร์นังดึช แต่พวกเขาตกรอบ ก่อนหน้านี้พวกเขาทำสถิติไม่เสียประตูในฟุตบอลโลกรอบสุดท้ายนานที่สุด 559 นาที ทำลายสถิติเดิมของอิตาลีจำนวน 9 นาที ก่อนจะเสียประตูให้กับชิลีในนัดต่อมาโดยมาร์ก กอนซาเลซ และปิดท้ายด้วยการเสมอฮอนดูรัส 0–0 สวิตเซอร์แลนด์ไม่ผ่านเข้าสู่ฟุตบอลชิงแชมป์แห่งชาติยุโรป 2012 นับเป็นครั้งแรกในรอบกว่าทศวรรษที่ไม่ผ่านเข้าแข่งขันรายการนี้ โดยในรอบคัดเลือกพวกเขาอยู่ร่วมกลุ่มกับอังกฤษ, มอนเตเนโกร, เวลส์ และบัลแกเรีย ในนัดแรกพวกเขาแพ้ต่ออังกฤษ 3–1 ซึ่งเป็นนัดที่แจร์ดัน ชาชีรี ทำประตูแรกในนามทีมชาติ ตามด้วยการแพ้มอนเตเนโกร 1–0 พวกเขาทำผลงานได้ดีในนัดต่อมา เอาชนะเวลส์ 4–1 แต่ก็เสมออีกสองนัดที่พบกับบัลแกเรีย (0–0) และอังกฤษ (2–2) แต่นับว่าพวกเขายังมีความหวังอยู่บ้าง เมื่อเอาชนะบัลแกเรียได้ 3–1 จากแฮตทริกของชาชีรี อย่างไรก็ตาม ในนัดต่อมาพวกเขาแพ้เวลส์ 2–0 ซึ่งผู้เล่นแนวรับอย่างเรโต ซีกเลอร์ ได้รับใบแดง และความหวังในการเข้ารอบหมดลงอย่างเป็นทางการ เมื่อมอนเตเนโกรตีเสมออังกฤษเป็น 2–2 แม้พวกเขาจะล้างแค้นด้วยการเอาชนะมอนเตเนโกรในนัดสุดท้าย 2–0 ชาชีรีถือเป็นผู้ทำประตูสูงสุดในรอบคัดเลือกครั้งนี้จำนวน 4 ประตู

ในรอบแบ่งกลุ่มฟุตบอลโลก 2014 สวิตเซอร์แลนด์ผ่านเข้าสู่รอบแพ้คัดออก จากการชนะฮอนดูรัสขาดลอย 3–0 จากแฮตทริกของชาชีรี พวกเขายุติเส้นทางในรอบต่อมา แม้จะสู้กับอาร์เจนตินาได้สูสีตลอดทั้งเกม และเสียประตูให้แก่อังเฆล ดิ มาริอา ในช่วงต่อเวลาพิเศษนาทีที่ 118

### 2016–2021: ยุคของวลาดิมีร์ เป็ตกอวิช
ในฟุตบอลชิงแชมป์แห่งชาติยุโรป 2016 สวิตเซอร์แลนด์อยู่ในกลุ่มเอร่วมกับเจ้าภาพอย่างฝรั่งเศส, แอลเบเนีย และโรมาเนีย โดยในนัดแรก สวิตเซอร์แลนด์ชนะแอลเบเนีย 1–0 จากการทำประตูชัยของฟาบีอาน แชร์ในนาทีที่ 5 ของเกม นัดถัดมา พวกเขาเสมอกับโรมาเนีย 1–1 โดยถูกขึ้นนำจากการเสียลูกโทษ แต่ก็ตามตีเสมอได้จากการทำประตูของอัดมีร์ เมห์เมดีในช่วงครึ่งหลัง และในนัดสุดท้ายของกลุ่ม พวกเขาเสมอกับฝรั่งเศส 0–0 อย่างไรก็ตาม เกมนั้นถูกวิพากษ์วิจารณ์ในกรณีที่เสื้อของผู้เล่นสวิสฉีกขาดในตอนที่กำลังเบียดแย่งกับผู้เล่นฝรั่งเศส และลูกบอลแตกในตอนที่อ็องตวน กรีแยซมานและวาลอน เบห์รามีกำลังแย่งบอลกัน นอกจากนี้ เกมยังแข่งขันบนสนามที่พื้นผิวแย่ จนผู้จัดการและผู้เล่นของทั้งสองทีมออกมาวิจารณ์ หลังจากเกมนั้น ผู้ผลิตชุดแข่งของสวิตเซอร์แลนด์ออกมากล่าวว่าชุดแข่งผลิตจากวัสดุที่บกพร่องจนฉีดขาดในระหว่างการเล่น สวิตเซอร์แลนด์จบเป็นอันดับที่สองกลุ่มและผ่านเข้ารอบไปเจอกับโปแลนด์ในรอบ 16 ทีมสุดท้าย พวกเขาเสียประตูก่อนแต่ก็ตีเสมอได้จากลูกยิงจักรยานอากาศของแจร์ดัน ชาชีรี เกมยังคงเสมอเมื่อจบช่วงต่อเวลาพิเศษ ทำให้ต้องตัดสินด้วยการยิงลูกโทษ ผู้เล่นคนอื่นยิงลูกโทษเข้ากันหมด ยกเว้นเสียแต่กรานิต จากาซึ่งเป็นคนยิงคนที่สอง ยิงลูกโทษไม่เข้า ทำให้โปแลนด์เอาชนะการยิงลูกโทษไปได้ 5–4

ในรอบคัดเลือกของฟุตบอลโลก 2018 สวิตเซอร์แลนด์อยู่กลุ่มเดียวกันกับโปรตุเกส, ฮังการี, หมู่เกาะแฟโร, ลัตเวีย และอันดอร์รา สวิสเริ่มต้นรอบคัดเลือกด้วยการเอาชนะแชมป์ฟุตบอลชิงแชมป์แห่งชาติยุโรปอย่างโปรตุเกส 2–0 ทั้งที่โปรตุเกสเพิ่งชนะเลิศรายการนั้นมาได้ไม่ถึงสองเดือน ณ วันที่แข่งขัน (6 กันยายน) หลังจากนั้น พวกเขาเอาชนะฮังการี 3–2, อันดอร์รา 2–1, หมู่เกาะแฟโร 2–0 และลัตเวีย 1–0 ทำให้พวกเขาชนะห้านัดแรก ขึ้นเป็นอันดันที่หนึ่งของกลุ่มด้วยคะแนน 15 แต้มเต็ม ต่อมาในห้าเกมที่เหลือ พวกเขาชนะหมู่เกาะแฟโร 2–0, อันดอร์รา 3–0, ลัตเวีย 3–0 และฮังการี 5–2 อย่างไรก็ตาม พวกเขาพ่ายแพ้ต่อโปรตุเกส 2–0 ในนัดสุดท้ายของกลุ่ม ทำให้พวกเขาจบอันดับที่ 2 ของกลุ่ม ต้องไปแข่งขันในรอบเพลย์ออฟ ซึ่งพวกเขาจับสลากพบกับนอร์เทิร์นไอร์แลนด์ ในเลกแรกซึ่งแข่งขันวันที่ 9 พฤศจิกายน พวกเขาชนะ 1–0 จากการยิงลูกโทษที่ถูกวิพากษ์วิจารณ์ของรีการ์โด โรดรีเกซ และในเลกที่สองซึ่งแข่งในอีกสามวันถัดมา ทั้งสองทีมเสมอกัน 0–0 ทำให้สวิตเซอร์แลนด์ได้เข้าไปเล่นในฟุตบอลโลกรอบสุดท้ายที่ประเทศรัสเซียด้วยผลประตูรวม 1–0 ก่อนที่การแข่งขันฟุตบอลโลกจะเริ่มขึ้น สวิตเซอร์แลนด์อยู่อันดับที่ 6 จากการจัดอันดับโลกฟีฟ่า นับเป็นอันดับที่สูงกว่าแชมป์ฟุตบอลโลกสมัยนั้นอย่างฝรั่งเศสเสียอีก

[alt=|thumb|right|ทีมชาติสวิตเซอร์แลนด์ก่อนแข่งขันกับ[ฟุตบอลทีมชาติสวีเดน|สวีเดน 3 กรกฎาคม ค.ศ. 2018 ที่สนามกีฬาเครสตอฟสกีในเซนต์ปีเตอร์สเบิร์ก]]
ในฟุตบอลโลก สวิตเซอร์แลนด์อยู่ในกลุ่มอีร่วมกับบราซิล, เซอร์เบีย และคอสตาริกา พวกเขาแข่งขันนัดเปิดสนามด้วยการเสมอกับบราซิล 1–1 ก่อนที่นัดถัดมาจะเอาชนะเซอร์เบียด้วยการทำประตูชัยของแจร์ดัน ชาชีรี ซึ่งถูกวิพากษ์วิจารณ์จากทางเซอร์เบียเนื่องจากเขา, กรานิต จากา และชเต็ฟฟัน ลิชท์ชไตเนอร์ (ซึ่งมีเชื้อสายแอลเบเนีย) ทำท่าดีใจด้วยการไขว้มือเป็นรูปนกอินทรีสองหัวซึ่งเป็นตราแผ่นดินของแอลเบเนีย เพื่อแสดงถึงความเป็นชาตินิยมแอลเบเนีย อย่างไรก็ตาม ฟีฟ่าไม่ได้สั่งแบนพวกเขาทั้งสามคน นัดสุดท้ายของกลุ่ม พวกเขาเสมอกับคอสตาริกา 2–2 จากการทำประตูของเบลริม เจไมลีและยอซิป เดอร์มิช ทำให้พวกเขาจบอันดับที่สองของกลุ่ม ต่อมาในรอบ 16 ทีมสุดท้าย พวกเขาพ่ายแพ้ต่อสวีเดน 1–0 ทำให้พวกเขายุติเส้นทางในฟุตบอลโลกแต่เพียงเท่านี้

วันที่ 23 มกราคม ค.ศ. 2018 สวิตเซอร์แลนด์ได้รับเลือกให้เข้าร่วมแข่งขันในฤดูกาลเปิดตัวของยูฟ่าเนชันส์ลีก ซึ่งเป็นการแข่งขันโดยทีมชาติสมาชิกของยูฟ่า พวกเขาถูกจับสลากให้อยู่ในกลุ่มที่ 2 ของลีกเอ ร่วมกับเบลเยียมและไอซ์แลนด์

ในฟุตบอลชิงแชมป์แห่งชาติยุโรป 2020 สวิตเซอร์แลนด์จบอันดับที่สามของกลุ่มเอซึ่งมีทีมร่วมกลุ่มของอิตาลี, เวลส์ และตุรกี อย่างไรก็ตาม พวกเขาสามารถผ่านเข้าสู่รอบถัดไปได้ด้วยการเป็นอันดับสามที่ดีที่สุด ต่อมาในรอบ 16 ทีมสุดท้าย พวกเขาเอาชนะฝรั่งเศสด้วยการยิงลูกโทษหลังจากที่เสมอกันในเวลา 120 นาที 3–3 ทั้ง ๆ ที่ถูกนำถึง 1–3 ในช่วงครึ่งหลัง ทำให้พวกเขาชนะในรอบแพ้คัดออกของรายการใหญ่เป็นครั้งแรกนับตั้งแต่ฟุตบอลโลก 1938

### 2021–ปัจจุบัน: ยุคมูรัท ยาคิน
เมื่อวันที่ 9 สิงหาคม ค.ศ. 2021 มูรัท ยาคิน เข้ารับตำแหน่งผู้จัดการทีมคนใหม่ โดยในการแข่งขันฟุตบอลโลก 2022 รอบคัดเลือก โซนยุโรป สวิตเซอร์แลนด์จบอันดับ 1 ในกลุ่มซีเหนือทีมอย่างอิตาลี ส่งผลให้พวกเขาได้ผ่านเข้าสู่รอบสุดท้ายที่ประเทศกาตาร์ ซึ่งต่อมาสวิตเซอร์แลนด์จบอันดับ 2 ของกลุ่มจี ก่อนจะเข้าไปแพ้โปรตุเกส 6–1 ในรอบ 16 ทีมสุดท้าย ต่อมาในฟุตบอลชิงแชมป์แห่งชาติยุโรป 2024 รอบคัดเลือก ค.ศ. 2023 สวิตเซอร์แลนด์อยู่ร่วมกลุ่มกับโรมาเนีย, อิสราเอล, เบลารุส, คอซอวอ และอันดอร์รา และพวกเขาจบอันดับ 2 ตามหลังโรมาเนีย สวิตเซอร์แลนด์ทำผลงานได้ดีในการแข่งขันรอบสุดท้าย โดยจบอันดับ 2 ของกลุ่มจากการมี 5 คะแนน และเอาชนะอิตาลีในรอบ 16 ทีมสุดท้าย ผ่านเข้ารอบก่อนรองชนะเลิศได้เป็นครั้งแรกในประวัติศาสตร์ แต่ก็ต้องยุติเส้นทางเพียงเท่านี้หลังแพ้จุดโทษอังกฤษ 5–3 ภายหลังเสมอกัน 1–1 สวิตเซอร์แลนด์มีผลงานย่ำแย่ในการแข่งขันยูฟ่าเนชันส์ลีก ฤดูกาล 2024–25 พวกเขาไม่สามารถเอาชนะทีมใดจากการแข่งขัน 6 นัดจบอันดับสุดท้ายของกลุ่ม และตกชั้นสู่ลีกบีในฤดูกาล 2026–27

ในการแข่งขันฟุตบอลโลก 2026 รอบคัดเลือก โซนยุโรป – กลุ่มบี สวิตเซอร์แลนด์อยู่ร่วมกับสวีเดน, สโลวีเนีย และคอซอวอ และในเดือนมีนาคม ค.ศ. 2025 สวิตเซอร์แลนด์มีโปรแกรมกระชับมิตรไปเยือนนอร์เทิร์นไอร์แลนด์ที่เบลฟาสต์ และเสมอกัน 1–1 ตามด้วยการกลับมาเล่นที่ซังคท์กัลเลินเอาชนะลักเซมเบิร์ก 3–1 พวกเขามีโปรแกรมกระชับมิตรพบกับเจ้าภาพฟุตบอลโลก 2026 ในเดือนมิถุนายน 2025 สองนัดโดยเอาชนะได้ทั้งเม็กซิโกและสหรัฐฯ และกลับมาลงแข่งขันฟุตบอลโลกรอบคัดเลือกด้วยการชนะรวดอีก 3 นัดต่อคอซอวอ (4–0), สโลวีเนีย (3–0) และสวีเดน (2–0) ก่อนจะบุกไปเสมอสโลวีเนีย สวิตเซอร์แลนด์ลงแข่งขันฟุตบอลโลกรอบคัดเลือกสองนัดสุดท้ายในเดือนพฤศจิกายน โดยเอาชนะสวีเดน 4–1 และบุกไปเสมอคอซอวอ ส่งผลให้พวกเขาผ่านเข้าสู่รอบสุดท้ายฟุตบอลโลก 2026 ในฐานะแชมป์กลุ่ม B 

## ภาพลักษณ์ทีม
 
### ชุดแข่งขัน
ชุดเหย้าของทีมชาติสวิตเซอร์แลนด์เป็นเสื้อสีแดง กางเกงขาสั้นสีขาว และถุงเท้าสีแดง ในขณะที่ชุดเยือนจะสลับสีเป็นเสื้อสีขาว กางเกงขาสั้นสีแดง และถุงเท้าสีขาว โดยสีกางเกงและถุงเท้าสามารถสลับสีกันได้ในบางกรณี นับตั้งแต่ที่ก่อตั้งทีมใน ค.ศ. 1895 ทีมชาติในชุดแข่งตามสีที่ปรากฏบนธงชาติ ผู้ผลิตชุดในปัจจุบันคือพูมาซึ่งผลิตชุดแข่งมาตั้งแต่ ค.ศ. 1998

#### ผู้ผลิตชุดแข่ง

## ทีมงานฝึกสอน
[thumb|[มูรัท ยาคิน เป็นผู้จัดการทีมมาตั้งแต่ ค.ศ. 2021]]

### ทำเนียบหัวหน้าผู้ฝึกสอน

## รายชื่อผู้เล่น
รายชื่อผู้เล่น 26 คนที่ถูกเรียกตัวในการแข่งขัน ฟุตบอลโลก 2022

*ข้อมูลการลงเล่นและการทำประตูนับถึงวันที่ 27 กันยายน พ.ศ. 2565 หลังจากการพบกับ [[ฟุตบอลทีมชาติเช็กเกีย|เช็กเกีย]]*

## สถิติผู้เล่น

:*ผู้เล่น *'ตัวหนา** หมายถึง ผู้เล่นที่ยังคงลงเล่นให้กับทีมชาติในปัจจุบัน''










== สถิติการแข่งขัน ==
สวิตเซอร์แลนด์ยังไม่เคยชนะเลิศการแข่งขันระดับนานาชาติ ผลงานที่ดีที่สุดของพวกเขาคือการเข้าถึงรอบก่อนรองชนะเลิศใน[[ฟุตบอลโลก]]สามครั้งในปี [[ฟุตบอลโลก 1934|1934]], [[ฟุตบอลโลก 1938|1938]] และ [[ฟุตบอลโลก 1954|1954]] และการเป็นรองแชมป์[[กีฬาฟุตบอลในโอลิมปิกฤดูร้อน 1924|โอลิมปิกฤดูร้อน 1924]] ที่พวกเข้าพ่ายแพ้ต่อ[[ฟุตบอลทีมชาติอุรุกวัย|อุรุกวัย]]ในรอบชิงชนะเลิศที่[[ปารีส]] 3–0 อย่างไรก็ตาม ทีมชาติชุดเยาวชนมีความสำเร็จมากกว่า โดย[[ฟุตบอลทีมชาติสวิตเซอร์แลนด์รุ่นอายุไม่เกิน 17 ปี|ทีมชาติรุ่นอายุไม่เกิน 17 ปี]]เคยชนะเลิศ[[ฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2002|ฟุตบอลชิงแชมป์แห่งชาติยุโรป 2002]] และ [[ฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2009|2009]] ในขณะที่[[ฟุตบอลทีมชาติสวิตเซอร์แลนด์รุ่นอายุไม่เกิน 21 ปี|ทีมชาติรุ่นอายุไม่เกิน 21 ปี]]เคยเข้าถึงรอบรองชนะเลิศของ[[ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2002|ฟุตบอลชิงแชมป์แห่งชาติยุโรป 2002]] และเข้าชิงชนะเลิศ[[ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2011|ฟุตบอลชิงแชมป์แห่งชาติยุโรป 2011]]

=== ฟุตบอลโลก ===


:''การเสมอนับรวมถึงนัดที่ตัดสินด้วย[[การยิงลูกโทษ]]''

=== ฟุตบอลชิงแชมป์แห่งชาติยุโรป ===



:''*การเสมอนับรวมถึงนัดที่ตัดสินด้วย[[การยิงลูกโทษ]]''
:''**กรอบสีแดงหมายถึงการแข่งขันที่สวิตเซอร์แลนด์เป็นเจ้าภาพ''

== เกียรติประวัติ ==
* **ยูฟ่าเนชันส์ลีก'''
:อันดับ 4 (1): 2018–19

## อ้างอิง

## แหล่งข้อมูลอื่น

* เว็บไซต์อย่างเป็นทางการ
* FIFA profile 
* UEFA profile
* RSSSF archive of results 1905–
* RSSSF archive of coaches 1905–

สวิตเซอร์แลนด์